અમેરિકા નાટોના લશ્કરનો ઉપયોગ દુનિયા પર દાદાગીરી કરવા કરતું તેથી તે ખર્ચ પણ વધારે કરતું પણ હવે ટ્રમ્પને આ ખર્ચ અકારો લાગે છે. ટ્રમ્પનું કહેવું છે કે, નાટો પાછળ અઢળક ખર્ચો અમે કરીએ છીએ, પરંતુ લાભ બધા દેશોને મળે છે. ટ્રમ્પની નીતિ સ્પષ્ટ છે કે, અમેરિકાને લાભ થતો હોય તો જ ખર્ચ કરવાનો. બાકી અમારી તિજોરી દુનિયાને ખૈરાત કરવા માટે નથી. આ વાત ટ્રમ્પ વારંવાર કરી ચૂક્યા છે ને બ્રસેલ્સમાં બેઠક મળી એ પહેલા ટ્રમ્પે ફરી વખત ટ્વીટ કરી હતી કે, અમેરિકી કરદાતાના નાણાનો વેડફાટ ન થાય એ જોવાનું છે. નાટોના અન્ય સભ્ય દેશો ખર્ચ વધારશે નહીં તો મજા નહીં આવે. અમેરિકાનો ઈશારો જર્મની, બ્રિટન, ફ્રાન્સ, કેનેડા વગેરે જેવા ખમતીધર દેશો તરફ હતો.